cyanic-selkie/wikianc huggingface dataset:
পৌষমেলা
মেলা
thumb|250px|পৌষমেলা বাজারের দোকানিরা মেলায় প্রায় ১,৫০০টি স্টল দেওয়া হয়। মেলা উপলক্ষে তিন দিনে ১০,০০০ পর্যটক সমাবেশ হয় এখানে। সরকারি হিসেব অনুযায়ী, শান্তিনিকেতনে প্রতিদিন গড়ে ৩,৫০০ পর্যটক আসেন। কিন্তু পৌষ উৎসব, বসন্ত উৎসব, রবীন্দ্রপক্ষ ও নববর্ষ উপলক্ষে শান্তিনিকেতনে দৈনিক ৪০,০০০ বা তারও বেশি পর্যটক আসেন। তবে শান্তিনিকেতনে পর্যটক নিবাসের সংখ্যা মাত্র ৮৫ এবং তাতে সর্বাধিক ১,৬৫০ জনের থাকার ব্যবস্থা থাকায় সবাই শান্তিনিকেতনে থেকে যেতে পারেন না। যদিও এখানে বিভিন্ন উৎসব উপলক্ষে ভাড়ায় ঘর পাওয়া যায়।
স্থানীয় ছাপা কাপড়ের সামগ্রী ও কুটির শিল্প এই মেলায় পাওয়া যায়।
খানজাদা রাজপুত
খানজাদা বা খান জাদেহ হল মুসলিম রাজপুত মেভের অন্তর্গত একটি সম্প্রদায় এরা ভারতের উত্তর প্রদেশের আওয়াধ অঞ্চলে বসবাস করে। এই সম্প্রদায়টি রাজস্থানী খানজাদা রাজপুত মেভদের থেকে কিছুটা আলাদা। এরা ওয়ালি-ই-মেওয়াত রাজা নাহের খানের বংশধর এবং জাদৌন গোত্রের একটি উপ-গোষ্ঠী। তারাও মুসলিম রাজপুত সম্প্রদায়ের অন্তর্গত। তারা নিজেদেরকে মুসলমান রাজপুত মেভ বলে উল্লেখ করে। ১৯৪৭ সালে ভারত বিভাগের পর এই সম্প্রদায়ের অনেক সদস্য পাকিস্তানে চলে যায় ও সেখানে বসতি স্থাপন করে।
ফার্সি ভাষায় খানজাদা শব্দের অর্থ খানের পুত্র বা রাজা। এর আক্ষরিক অর্থ রাজপুত শব্দের মতই, যার অর্থ সংস্কৃতে রাজার পুত্র। প্রতিটি খানজাদা বংশের নিজস্ব ঐতিহ্য রয়েছে । তারা কখন ইসলাম গ্রহণ করেছিল সেই সকল তথ্যের কথাও জানা যায়।
উনিশ শতকের মাঝামাঝি থেকে, খানজাদা শব্দের মাধ্যমে সেই সমস্ত রাজপুত গোষ্ঠীকে বোঝানো হত যারা আওধ এবং পার্শ্ববর্তী বেনারস অঞ্চলে বসবাস করত এবং ইসলাম ধর্ম গ্রহণ করেছিল। রংহার শব্দের মাধ্যমে পশ্চিম উত্তর প্রদেশের যেকোনো মুসলিম রাজপুতকে বোঝায়। সেইরকমই খানজাদা শব্দের মাধ্যমে এখন পূর্ব উত্তর প্রদেশের যে কোনো মুসলিম রাজপুত গোষ্ঠীকে বর্ণনা করতে ব্যবহৃত হয়। অর্থাত এই দুই শব্দের মাধ্যমে এই দুই জনজাতির আঞ্চলিক শ্রেনীবিন্যাস হয়। এছাড়াও, গাজীপুর জেলার মুসলিম ভূমিহারও খানজাদা শ্রেণীর অন্তর্ভুক্ত।
উত্তর আওয়াধের দক্ষিণ-পূর্বে, মোটামুটিভাবে বারাবাঙ্কি জেলা থেকে উত্তর পশ্চিমে লখিমপুর খেরি জেলার কিছু স্থান নিয়ে গঠিত একটি অঞ্চল আছে যেখানে খানজাদাদের বসবাস। তারা ইসলাম ধর্মের সমস্ত নিয়মকানুন মেনে কিছু সামান্য ভিন্ন ধর্মীয় আচার ও রীতি অনুসরণ করেছেন। বারাবাঙ্কি জেলার রাইসেনঘাট তহসিলের চৌহান খানজাদা গ্রামের একটি সাম্প্রতিক গবেষণায় দেখা গেছে যে এই বিশেষ সম্প্রদায়টি তাদের প্রতিবেশী পাঠান সম্প্রদায়ের সাথে দৃঢ়ভাবে সম্পর্কি‌ত এবং দুটি গোষ্ঠীর মধ্যে ক্রমবর্ধমান আন্তঃবিবাহ ছিল। এই অঞ্চলে তাদের অর্থনৈতিক অবস্থা ক্ষতিগ্রস্ত হয়েছে, বিশেষ করে শ্রাবস্তী ও বলরামপুর জেলায় তাদের খামারের আকার হ্রাস পাচ্ছে। অনেকেই এখন প্রকৃতপক্ষে ভূমিহীন কৃষি শ্রমিক।
খানজাদারা জমিদারি প্রথার বিলুপ্তির কারণে ক্ষতিগ্রস্ত হয়েছে। তারা অনেকেই এখন নিঃস্ব। বিশেষ করে বলরামপুর, গোন্ডা এবং বাহরাইচের লোকেরা এখন কেবল কৃষি শ্রমিক। সম্প্রদায়টির ধার্মিক রীতিনীতিরও কিছু পরিবর্তন এসেছে। এখন সম্প্রদায়ের সংখ্যাগরিষ্ঠরা সুন্নি ও সংখ্যালঘু এবং প্রাক্তন তালুকদার পরিবারগুলি শিয়া মুসলমান। তাদের অনেক গ্রামীন মাদ্রাসা রয়েছে। মাদ্রাসাগুলি উর্দু ভাষার বৃদ্ধিকে সহজতর করেছে।
এরায় জোমের্ত
এরায় এরভিন জোমের্ত (Eray Cömert; জন্ম: ৪ ফেব্রুয়ারি ১৯৯৮; এরায় জোমের্ত নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব বাজেল এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৩ সালে, জোমের্ত সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
দলগতভাবে, জোমের্ত এপর্যন্ত ২টি শিরোপা জয়লাভ করেছেন, যার উভয়ই বাজেলের হয়ে জয়লাভ করেছেন।
প্রারম্ভিক জীবন
এরায় এরভিন জোমের্ত ১৯৯৮ সালের ৪ঠা ফেব্রুয়ারি তারিখে সুইজারল্যান্ডের বাজেলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াকুজা
ইয়াকুজা (জাপানি ভাষায়: হিরাগানা やくざ, কাতাকানা ヤクザ), (গোকুদো (極道) যার অর্থ চরম পথ, নামেও পরিচিত), হল জাপানের আন্তর্জাতিক সংগঠিত অপরাধ সিন্ডিকেটের সদসবৃন্দের একটি সংগঠন। জাপানী পুলিশ এবং মিডিয়া, পুলিশের অনুরোধে তাদেরকে বোরিওকুডাং (暴力団, "উগ্রবাদী দল") বলে ডাকে। ইয়াকুজারা নিজেদেরকে ডাকে নিনকিইও দান্তাই (任侠団体 অথবা 仁侠団体), "সাহসী সংগঠন" বলে ডাকে। ইয়াকুজা শব্দটির বাংলা সমার্থক শব্দ হলো গুন্ডা, অর্থাৎ এমন এক ব্যক্তি যিনি মাফিয়াদের মত অপরাধী সংগঠনের সাথে জড়িত। ইয়াকুজারা তাঁদের কঠোর আচরণবিধি, জায়গীর ধরণের সুসংগঠিত সাংগঠনিক কাঠামো এবং ইউবিটসুমে বা বাম হাতের কনিষ্ঠা আঙ্গুল কেটে ফেলার মত অপ্রচলিত আচার অনুষ্ঠানের জন্য পরিচিত। এই দলটির সদস্যদের সংবাদমাধ্যমে অধিকাংশ সময় ফুন্ডুশি (জাপানী অন্তর্বাস), কিমোনো (জাপানী পোশাক) অথবা সাম্প্রতিক সময়ে পশ্চিমা ধাঁচের স্যুট পরিহিত অবস্থায়, ঘন উল্কি করা শরীরে উপস্থাপন করা হয়। এই দলটিকে এখনও "সবচেয়ে পরিশীলিত এবং ধনী অপরাধী সংগঠন" হিসাবে বিবেচনা করা হয়।
সবচেয়ে ভাল সময়ে ইয়াকুজারা জাপানী গণমাধ্যমে একটা বড় অবস্থান ধারন করে রেখেছিল এবং তাঁরা আন্তর্জাতিকভাবেও কাজ করত। ১৯৬০ সালে তাঁদের সবচেয়ে ভাল সময়ে পুলিশের তথ্যমতে আনুমানিক ২,০০,০০০ সদস্য ইয়াকুজার সাথে জড়িত ছিল বলে ধারণা করা হয়। তবে জাপানের বাজারে সুযোগ কমে যাওয়ায় এবং বেশ কিছু সামাজিক ও আইনি পরিবর্তনের কারণে ইয়াকুজাতে যোগ দেওয়ার আগ্রহ কমে গেছে ফলে এই সংখ্যা অনেকটাই কমে গেছে। ইয়াকুজারা এখনও নিয়মিত অপরাধমূলক কার্যক্রমে লিপ্ত হয় এবং অনেক জাপানী নাগরিক এই সকল ব্যক্তিদের দ্বারা ক্ষতিগ্রস্ত হবার ভয়ে থাকেন। বর্তমানে জাপানে ইয়াকুজার সদস্যপদ প্রাপ্তির ক্ষেত্রে কোন ধরণের কঠোর আইনের অস্তিত্ব নেই তবে জাপান সরকার এমন অনেক আইন পাশ করেছে যেসব আইন অপরাধমূলক কার্যকলাপে বাঁধা দেয় এবং দায়বদ্ধতা বৃদ্ধি করে।
ইতিহাস
যদিও ইয়াকুজার উদ্ভবের বিষয়টি সম্পূর্ণ পরিষ্কার নয়, তবুও একে ১৭শ খ্রিষ্টাব্দতে এডো সময়কালে চিহ্নিত করা হয়েছে। জাপান, এই সময় একটানা যুদ্ধের পরে, তোকুগাওয়া শোগুনাতে আমলে একটি রাজনৈতিক এবং সামাজিক নিশ্চিত অবস্থায় পৌছায়। এই সত্ত্বেও, অনেক সামুরাই, যারা এই পর্যন্ত তাদের ভূমিকা পালন করে এসেছে তারা আমলাতান্ত্রিক পদ্ধতিতে নিজেদেরকে খাপ খাইয়ে নিতে পারেনি। তারা নিজেদেরকে সমাজ দ্বারা প্রান্তি অনুভব করতে থাকে। তখন তারা একটি ছোট দল তৈরি করে নাম দিল "হাতামোতোইয়াককো" এবং সিদ্ধান্ত নিল জনগণদেরকে নিপীড়ন কারার। এইটি অনেক ইয়াকুজা দ্বারা বিবেচিত হয়ে থাকে। কিছু তত্ত্ব সমূহও রয়েছে যা নিঞ্জাদের জড়িয়ে থাকার ইঙ্গিত করে।
তাফসির শাস্ত্রে দারুল উলুম দেওবন্দ
প্রেক্ষাপট
থাম্ব|১৯২৮ সালে [[আল কাসিম|আল কাসিমে প্রকাশিত মসজিদে সাত্তা, যেখানে দারুল উলুম দেওবন্দের সূচনা হয়।]] থাম্ব|তাফসীর শাস্ত্রে দারুল উলুম দেওবন্দের আলেমদের অবদান নিয়ে রচিত ফুজালায়ে দেওবন্দ কি কুরআনি খিদমাতের প্রচ্ছদ ৬০০ খ্রিস্টাব্দের দিকে আরবের মক্কায় ইসলামের প্রচার শুরু করেন মুহাম্মদ (স.)। ইসলামের ধর্মগ্রন্থ কুরআন নামে পরিচিত। এ গ্রন্থের পঠন-পাঠন ও চর্চা ইতোমধ্যে বিশ্বময় ছড়িয়ে পড়েছে। বিশ্বব্যাপী কুরআনের প্রচার ও প্রসারের মাধ্যমে সমগ্র মানব গোষ্ঠীকে ইসলামের ছায়ায় অন্তর্ভুক্ত করে আল্লাহর সন্তোষ অর্জন করাই ছিল মুহাম্মদ (স.) ও তার সাহাবাগণের জীবনোদ্দেশ্য। এ উদ্দেশ্যকে বাস্তবায়ন করার জন্য কুরআন নাজিল হওয়ার সূচনা থেকেই এর সংরক্ষণ, সংগ্রহ, সংকলন ও সম্প্রচারে সুশৃংখল ও সুদক্ষ ব্যবস্থাপনা গৃহীত হয়। কুরআন নাজিল হওয়ার সঙ্গে সঙ্গেই যুগপৎভাবে এর সংরক্ষণ, প্রচার ও প্রয়োগের প্রক্রিয়া শুরু হয়। একে যথাযথ ভাবে বুঝা এবং তা বাস্তবে আমলে পরিণত করার প্রয়োজনে এর ব্যাখ্যা জানাও জরুরী হয়ে পড়েছিল। তাই কুরআনের যাবতীয় অস্পষ্টতা দূরীকরণের নিমিত্ত আল্লাহ নিজেই সর্বপ্রথম কুরআনের এক অংশকে অন্য অংশ দিয়ে ব্যাখ্যা প্রদানে প্রয়াসী হয়েছেন। এরপরও কুরআনের যে অংশের ব্যাখ্যা সাহাবাগণের বুঝতে কষ্ট হতো তারা রাসূল (সা.) কে জিজ্ঞাসা করে তার ব্যাখ্যা জেনে নিতেন। প্রকৃত অর্থে রাসূল (সা.) কুরআনের বিস্তারিত ব্যাখ্যা প্রদান করেছিলেন। তাই বলা হয় তিনিই হলেন কুরআনের একমাত্র মুফাসসির।
রাসূল (সা.) এর তিরোধানের পর সাহাবাগণ ইসলাম সম্প্রসারের কাজে বিশ্বময় ছড়িয়ে পড়েন। আর তখন বাস্তবতার আলোকে কোন আয়াতের ব্যাখ্যা যদি তারা কুরআন ও হাদিসে খুঁজে না পেতেন তখন তারা নিজস্ব ইলমের আলোকে সে আয়াতের ব্যাখ্যা করতে প্রয়াসী হতেন। আর এটা রাসূল (সা.) এর পক্ষ থেকে অনুমোদিতও ছিল। তবে এ কাজটি সব সাহাবাই করেন নি; বরং তাদের মধ্যে যারা ইলমে কুরআনের ব্যাপারে পাণ্ডিত্যের অধিকারী ছিলেন শুধু তারাই এ কাজে দায়িত্ব পালন করেছিলেন। যেমন: হুজাইফা ইবনুল ইয়ামান, আযারবাইযান, আর্মানিয়া, সিরিয়া ও ইরাকে যুদ্ধরত মুসলিম মুজাহিদগণকে ইলমে কুরআন শিক্ষা দিতেন। আমর ইবনুল আস মিশরে, মুয়াজ ইবনে জাবাল সিরিয়ায়, সাদ ইবনে আবি ওয়াক্কাস ইরাকে ইলমে কুরআন শিক্ষা দেয়ার দায়িত্ব পালন করেছেন। সাহাবাগণের সাহচর্যে থেকে তাবিঈগণের মাঝেও ইলমে কুরআন চর্চার প্রেরণা তৈরী হয়। ইবনে আব্বাস ও ইবনে মাসউদের শিষ্যগণ এ ক্ষেত্রে অনবদ্য ভূমিকা পালন করেন। ইবনে আব্বাসের ছাত্রগণের মধ্যে সাঈদ ইবনে জুবাইর, মুজাহিদ, ইকরামা, তাউস, আতা ইবনে আবি রাবা এবং ইবনে মাসউদের শিষ্যগণের মধ্যে আলকামা, মাসরূক, আসওয়াদ, মুররা, আমর বিন শুরাহিল, হাসান বসরি, কাতাদা ইবনুল নু’মান, শুরাইহ, ইব্রাহিম ও উবায়দা আস সালামী প্রমুখ উল্লেখযোগ্য। তাবিঈগনের নিকট হতে তাবি-তাবিঈগণ ইলমে তাফসীর শিক্ষা করেন। তারা তাদের পূর্বসূরীদের তাফসীর সংক্রান্ত বর্ণনা সমূহ সংগ্রহ ও গ্রন্থনায় আত্মনিয়োগ করেন। এ পর্যায়ে যে সকল মনীষির নাম উল্লেখ করা যায় তারা হলেন: সুফিয়ান ইবনে উয়ায়না, ওয়াকী ইবনুল জাররাহ, শুবা ইবনুল হাজ্জাজ, ইয়াজিদ ইবনে হারুন ও আবদ ইবনে হুমাইদ।
বাণিজ্যের হাত ধরে ভারতীয় উপমহাদেশে আরবের মুসলিম ধর্ম প্রচারকদের আনাগোনা শুরু হয়। পরবর্তীতে ভারতীয় উপমহাদেশের প্রচুর মানুষ ইসলাম গ্রহণ করে। ১২শ থেকে ১৬শ শতাব্দীতে মুসলমানদের ভারত বিজয়ের সূচনা হয়। ১৭০৭ সালে সম্রাট আওরঙ্গজেবের মৃত্যুর পরই ভারতে মুসলমানদের শাসন ক্ষমতা খর্ব হতে থাকে। এ শতাব্দীর মধ্যবর্তী সময়ে ভারতে কোম্পানি শাসনের সূচনা ঘটে যা পরবর্তীতে ভারতকে ব্রিটিশদের অধীনে চলে যেতে সাহায্য করে। ব্রিটিশদের হাতে ইসলামি শিক্ষা ও সংস্কৃতির প্রচার বাধাগ্রস্ত হয়। ফলশ্রুতিতে ১৮৫৭ সালে মুসলমানরা সিপাহি বিদ্রোহ সংগঠিত করে। এটি ব্যর্থ হবার পর এর ক্ষত মিটানোর উদ্দেশ্যে আপাততঃ সশস্ত্র সংগ্রামের ধারা স্থগিত রেখে সাম্রাজ্যবাদ ও উপনিবেশবাদ বিরোধী স্বাধীনতা আন্দোলন ও ইসলামের চেতনায় একদল কর্মী তৈরির লক্ষ্যে ইমদাদুল্লাহ মুহাজিরে মক্কির ইঙ্গিতে ও কাসেম নানুতুবির নেতৃত্বে এবং সিপাহি বিদ্রোহে অংশগ্রহণকারী কয়েকজন ব্যক্তির মাধ্যমে ১৮৬৬ সালের ৩০ মে ভারতের উত্তরপ্রদেশস্থ সাহারানপুর জেলার দেওবন্দ নামক বস্তিতে সাত্তা মসজিদের প্রাঙ্গনে ছোট্ট একটি ডালিম গাছের ছায়ায় দারুল উলুম দেওবন্দের গোড়া পত্তন করা হয়। ফিকহ, হাদিস, সীরাতের ন্যায় তাফসীর শাস্ত্রেও দারুল উলুম দেওবন্দের আলেমগণ উল্লেখযোগ্য অবদান রেখে যাচ্ছেন।
তাফসীরে উসমানী
এটি লিখেছেন মাহমুদ হাসান দেওবন্দি ও শাব্বির আহমেদ উসমানি। মাহমুদ হাসান দেওবন্দি ১ম মনজিল রচনার পর মৃত্যুবরণ করলে তার ছাত্র শাব্বির আহমেদ উসমানি বাকি ৬ মনজিল রচনা করেন। পরবর্তীতে এটি তাফসীরে উসমানী নামে প্রসিদ্ধি লাভ করে।
বয়ানুল কুরআন
আশরাফ আলী থানভী তিন খণ্ডে এ গ্রন্থটি সমাপ্ত করেন। উর্দু ভাষায় রচিত এ গ্রন্থটি গায়রে আলেমদের দিকে লক্ষ্য রেখে লেখা হয়। আশরাফ আলী থানভী এই কিতাবে প্রথমে কুরআনের সহজ ও সাবলীল উর্দূ তরজমা করেছেন। এই তরজমাকে তিনি শাব্দিকতার কাছাকাছি রেখে সহজবোদ্ধ আকারে উপস্থাপন করেছেন। সেইসঙ্গে আয়াতসমূহের পারস্পরিক সম্পর্ক ও বক্তব্যের ধারাবাহিকতা স্পষ্ট করেছেন; কোথাও বর্ণনাভঙ্গিতে কোথাও ‘রবত‘ শিরোনামে সুস্পষ্টভাবে। ফিকহ সংশ্লিষ্ট আয়াতে তিনি কেবল হানাফী মাযহাবের বক্তব্য উল্লেখ করেছেন আর নিতান্ত প্রয়োজনে অন্যকোনো মাযহাবের বক্তব্য উল্লেখ করেছেন হাশিয়ায়। কোনো আয়াতের তাফসীরের ক্ষেত্রে পূর্বসূরি মুফাসসিরগণের বিভিন্ন মত থাকলে তিনি কেবল অগ্রগণ্য বা রাজেহ মতকেই উল্লেখ করেছেন। তবে কোথাও কোথাও একাধিক মতও পেশ করেছেন।
মাআরিফুল কুরআন
এটি লিখেছেন শফি উসমানি। এটি উর্দু ভাষায় মোট ৮ খণ্ডে সমাপ্ত হয়েছে। বিগত শতাব্দীর সত্তরের দশকে গ্রন্থটি প্রকাশিত হওয়ার পর থেকে বিভিন্ন ভাষায় ও বিভিন্ন প্রকাশনী থেকে এর প্রকাশনা অব্যাহত আছে। বাংলাদেশের স্বাধীনতা উত্তর বাংলাদেশ সরকারের ইসলামিক ফাউন্ডেশন বাংলাদেশের অনুবাদ প্রকল্পের অধীনে ১৯৮০ সালে সর্বপ্রথম এর বাংলা অনুবাদ প্রকাশিত হয়। তিন মাসে এর অনুবাদ শেষ করেন মাওলানা মুহিউদ্দীন খান। ১৯৯২ সালে সৌদি সরকার কিং ফাহাদ কুরআন প্রিন্টিং প্রেস কর্তৃক এর ১০ লক্ষ কপি ছাপিয়ে সারাবিশ্বে বিনামূল্যে বিতরণ করে।
মাআরিফুল কুরআন (কান্ধলভি)
মাআরিফুল কুরআন নামে মুহাম্মদ ইদ্রিস কান্ধলভি আরেকটি উর্দু তাফসীর রচনা করেন। কান্ধলভি তার পীর আশরাফ আলী থানভীর রচিত বয়ানুল কুরআন থেকে অনুপ্রাণিত হয়ে এবং বয়ানুল কুরআনের ধারা ও বর্ণনাভঙ্গি বজায় রেখে গ্রন্থটি রচনা শুরু করেন। তবে তিনি পূর্ণাঙ্গ রচনা করতে পারেন নি। তার মৃত্যুর পর তার ছাত্র মুহাম্মদ মালিক কান্ধলভি বাকি অংশের কাজ সমাপ্ত করে গ্রন্থটি ৮ খণ্ডে প্রকাশ করেন। এটি পূর্বসূরি মুফাসিরগণের জ্ঞান ও প্রজ্ঞার একটি সার-নির্যাস। এতে শাহ আব্দুল কাদির দেহলভীর কুরআনের ব্যবহারিক অনুবাদ এবং শাহ রফিউদ্দিনের শব্দানুবাদ উভয়টিকে সমন্বিত করা হয়েছে।
হেদায়াতুল কুরআন
দারুল উলুম দেওবন্দের সাবেক সদরুল মুদাররিস সাঈদ আহমদ পালনপুরীর লিখিত তাফসীর হেদায়াতুল কুরআন। ২০১৬ সালে মাকতাবাতুল হিজাজ থেকে এটি ৮ খণ্ডে প্রকাশিত হয়। এর অর্ধ শতাব্দী পূর্বে দারুল উলুম দেওবন্দের শিক্ষক ওসমান কাশেফ হাশেমি এটি রচনা শুরু করেন। কিন্তু তিনি ৯ পারা পর্যন্ত রচনা করতে পেরেছিলেন। পরবর্তীতে তার অনুরোধে সাঈদ আহমদ পালনপুরী যদিও ১০ম পারা থেকে শুরু করেন কিন্তু তিনি নিজস্ব রচনাশৈলী অনুসরণ করে পূর্ণাঙ্গ তাফসীর রচনা করেন। পালনপুরির কয়েকজন ছাত্র গ্রন্থটির বঙ্গানুবাদ করেন, যা ২০২১ সালে মাকতাবাতুল মদীনা থেকে প্রকাশিত হয়।
মুফাসসির
দারুল উলুম দেওবন্দের প্রখ্যাত মুফাসসিরদের মধ্যে রয়েছেন:
হেমচন্দ্র ঘোষ
হেমচন্দ্র ঘোষ (জন্ম ২৪ অক্টোবর ১৮৮৪ - মৃত্যু ৩১ অক্টোবর ১৯৮০) ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিশিষ্ট বিপ্লবী এবং মুক্তিসংঘের প্রতিষ্ঠাতা ছিলেন।
প্রাথমিক জীবন
হেমচন্দ্র ঘোষের পৈত্রিক নিবাস ছিল বানারীপাড়ার গাভা গ্রামে। তবে তার পিতা মথুরানাথ ঘোষ ঢাকার আইনজীবী ছিলেন। তিনি ঢাকায় জন্মগ্রহণ করেন। তিনি ছাত্রাবস্থায় ঢাকার জুবিলি স্কুলের সশস্ত্র আন্দোলনে আকৃষ্ট হন। তার শরীরচর্চার গুরু ছিলেন শ্যামাকান্ত ও পরেশনাথ। লাঠিখেলার দীক্ষা বিপ্লবী পুলিনবিহারী দাসের কাছে।
মুক্তিসংঘের প্রতিষ্ঠাতা ও বিপ্লবী কর্মজীবন
হেমচন্দ্র ঘোষ ১৯০১ সালে রাজনৈতিক জীবন শুরু করেন। উল্লাসকর দত্তের সাহায্যে বারীন ঘোষের সঙ্গে তার যোগাযোগ হয় এবং তিনি অনুশীলন ও যুগান্তরগোষ্ঠীর সঙ্গে সংযোগ রেখে তিনি নতুন দল গঠনের প্রেরণা অনুভব করেন। ১৯০৫ সালে শ্রীশ পাল, হরিদাস দত্ত, গুণেন ঘোষ, রাজেন গুহ, মাখন চক্রবর্তী, খগেন দাস, বিভূতি বসু, নিকুঞ্জ সেন, সুরেন বর্ধন প্রমুখ সহযোগিদের নিয়ে মুক্তিসংঘ গঠন করেন। তিনি ছিলেন দলের বড়দা এবং হরিদাস দত্ত মেজদা। ১৯০৬ সালে হেমচন্দ্র ঘোষ কলকাতায় এসেছিলেন শ্রী অরবিন্দ, ব্রহ্মবান্ধব উপাধ্যায়, বিপিন পাল মতো বিখ্যাত বিপ্লবীদের সাথে দেখা করতে। কলকাতায় মুক্তি সংঘের একটি শাখা শ্রীশ পাল শুরু করেছিলেন। তিনি এবং তার বিপ্লবী সংগঠন অর্থাৎ মুক্তিসংঘের সহযোগিতায় কিছু বিপ্লবী কর্মকাণ্ড করেন। তার মধ্যে ১৯০৮ সালে নন্দলাল ব্যানার্জির হত্যা (ক্ষুদিরাম বসুকে ফাঁসি দেওয়ার জন্য এই পুলিশ অফিসার দায়িত্বে ছিলেন) এবং ১৯১৪ সালে রডা কোম্পানির অস্ত্রলুণ্ঠন। ১৯১৪ সালেই, হেমচন্দ্রকে রডা কোম্পানির অস্ত্রলুণ্ঠন মামলায় গ্রেপ্তার করা হয়েছিল এবং ১৯১৮ সালে তাকে রাজবন্দী হিসাবে হাজারীবাগ কেন্দ্রীয় কারাগারে প্রেরণ করা হয়েছিল। বিভিন্ন কারাগারে ৬ বছর কারাদণ্ডের পরে ১৯২০ সালে তিনি মুক্তি পেয়ে কলকাতায় আসেন ও গোপনে দল সংগঠনে সক্রিয় হন। ১৯২৬ সালে মুক্তি সংঘের সদস্যরা বেণু নামে একটি মাসিক পত্রিকা শুরু করেন। ১৯২৮ সালে কলকাতা কংগ্রেসে তিনি ও তার দল বিশেষ ভূমিকা পালন করেন। এই কংগ্রেস অধিবেশনে বেঙ্গল ভলান্টিয়ার্স নামে দলটি গঠিত হয়েছিল তার কার্যাবলি মুক্তিসংঘের সদস্যদের পরিচালনায় পরবর্তীকালে বাংলার বিভিন্ন স্থানে ছড়িয়ে পড়ে। এই দলের সদস্যরা মেদিনিপুরের তিন জন এবং কুমিল্লার একজন ম্যাজিস্ট্রেটকে হত্যা করেন। হেমচন্দ্র ও সত্যরঞ্জন বকসি পরিচালিত মুক্তিসংঘ পরিচিত হয় বেঙ্গল ভলান্টিয়ার্স নামে। বিনয়-বাদল-দীনেশের অলিন্দ-যুদ্ধকে সফল করতে সহায়তা করেন। ১৯৩০ সালে দার্জিলিং-এ তদানীন্তন বাংলার গর্ভনর জন অ্যান্ডারসনকে হত্যার চেষ্টা করেন। ১৯৩৮ সালে সুভাষচন্দ্রের সমর্থনে সরব হন। ১৯৩০ সাল থেকে ১৯৪৬ সালের মধ্যে জেলের বাইরে ছিলেন মাত্র দেড় বছর। এই অকৃতদার বিপ্লবী ভারত সরকারের তাম্রপত্র প্রত্যাখ্যান করেছিলেন।
যন্তর মন্তর (জয়পুর)
জয়পুর এর যন্তর মন্তর স্মৃতিস্তম্ভটি জ্যোতির্বিজ্ঞান এর যন্ত্ৰ স্থাপত্যের সমষ্টি। ১৭২৭ সাল থেকে ১৭৩৪ সালের মধ্যবৰ্তী সময়ে মহারাজা দ্বিতীয় জয়সিংহ জয়পুরে  যন্তর মন্তর নিৰ্মাণ করেন। তিনি এই ধরনের পাঁচটা স্থাপত্য, পাঁচটা ভিন্ন ভিন্ন স্থানে নিৰ্মাণ করেছিলেন। তার মধ্যে দুটি দিল্লি এবং জয়পুর এ অবস্থিত। জয়পুর মানমন্দিরটি ছিল বৃহত্তম এবং এখানে তিনি  ২০টি স্থায়ী যন্ত্ৰ স্থাপন করেছিলেন। মোগল সাম্রাজ্য র শেষ দিকের এক জ্ঞানী সামান্তরাজার রাজদরবারের জ্যোতিৰ্বিজ্ঞান দক্ষতা এবং বিশ্বচেতনার অভিপ্ৰকাশ রূপে ইউনেস্কো বিশ্ব ঐতিহ্য তালিকায় সাংস্কৃতিক সম্পত্তি রূপে অন্তৰ্ভুক্ত হয়।
গোপালগঞ্জ স্পোর্টিং ক্লাব
গোপালগঞ্জ স্পোর্টিং ক্লাব (Gopalganj Sporting Club) গোপালগঞ্জে অবস্থিত একটি বাংলাদেশী পেশাদার ফুটবল ক্লাব। ক্লাবটি দেশের পেশাদার ফুটবলের লিগের দ্বিতীয় স্তর বাংলাদেশ চ্যাম্পিয়নশিপ লিগে প্রতিদ্বন্দ্বিতা করে।
কোপাই নদী
কোপাই নদী (অপর নাম শাল নদী) হল ময়ূরাক্ষী নদীর একটি উপনদী।  এটি ভারতের পশ্চিমবঙ্গ রাজ্যের বীরভূম জেলার  শান্তিনিকেতন, বোলপুর, কঙ্কালীতলা ও লাভপুরের পাশ দিয়ে প্রবাহিত। এটি একটি ছোটো নদী। তবে বর্ষাকালে এই নদীতে বন্যা দেখা যায়। থাম্ব|কোপাই
সাহিত্যে উল্লেখ
এই নদীর অববাহিকায় মাটির রং লাল। এই মাটিতে ভূমিক্ষয়ের ফলে যে ছোটো ছোটো খাত সৃষ্টি হয়েছে তা খোয়াই নামে পরিচিত। এই মাটি স্থানীয় সাহিত্যিকদের অনুপ্রেরণার কাজ করেছে। রবীন্দ্রনাথ ঠাকুর এই নদীর বর্ণনায় লিখেছেন:
এই নদীর বাঁকগুলি অনেকটা হাঁসুলির আকৃতিবিশিষ্ট। তারাশঙ্কর বন্দ্যোপাধ্যায় এই নামে রচনা করেন হাঁসুলি বাঁকের উপকথা নামে একটি উপন্যাস। এই উপন্যাস অবলম্বনে একই নামে তপন সিংহ একটি চলচ্চিত্রও নির্মাণ করেছিলেন।
এছাড়া এই নদীর তীরে রয়েছে 51 পিঠের অন্যতম সতী পিঠ কঙ্কালীতলা।এখানে মায়ের মন্দির ও শশান রয়েছে।এখানে নদীটি মন্দিরের কাছ হইতে উত্তর মুখে ধাবিত হয়েছে,যা অলৌকিক মানা হয়ে থাকে।
পুরাতাত্ত্বিক নিদর্শন
অজয়-কুনুর-কোপাই নদী উপত্যকায় খ্রিস্টপূর্ব ১২৫০-১০০০ অব্দের মাইক্রোলিথ স্ফটিক পাথর ও প্রস্তরীভূত কাঠ পাওয়া গিয়েছে।
চার্লস জিমেলিন
চার্লস জিমেলিন (ইংরেজি: Charles Gmelin) (২৮ মে, ১৮৭২ - ১২ অক্টোবর, ১৯৫০) সম্পূর্ণ নাম চার্লস হেনরি স্টুয়ার্ট জিমেলিন, একজন ব্রিটিশ দৌড়বীর এথলিট যিনি ১৮৯৬ সালে অ্যাথেন্সে র প্রথম আধুনিক অলিম্পিক গেমসে গ্রেট ব্রিটেনের হয়ে সর্বপ্রথম পদক জেতার কৃতিত্ব অর্জন করেন।
মৃত্যু
১৯৫০ সালের ১২ অক্টোবর অক্সফোর্ডে র ক্রওলে রোড হাসপাতালে ৭৮ বছর বয়েসে তার মৃত্যু হয়।
মডেম
thumb|একুস্টিক সংযোজক মডেম
মডেম (মড্যুলেটর-ডিম্যুলেটর) হল একটি যন্ত্র যা একটি প্রেরিত এনালগ সংকেতকে ডিজিটাল তথ্যে রূপান্তর করে এবং ডিজিটাল তথ্যকে পাঠানোর সময় এনকোড করে এনালগ সংকেত হিসেবে প্রেরণ করে। এর উদ্দেশ্য হল সহজে সংকেত পাঠানো এবং তা আবার একই রকমভাবে অন্য প্রান্তে পাওয়া। ট্রান্সমিশন বা প্রেরণের অর্থে যেকোন কাজে মডেম ব্যবহার করা যায় রেডিও থেকে ডায়োড পর্যন্ত।
সবচেয়ে পরিচিত উদাহরণ হল ভয়েসব্যান্ড মডেম যেটা পারসোনাল কম্পিউটারের ডিজিটাল ডেটাকে ইলেট্রিকাল সিগনালে পরিনত করে টেলিফোনের ভয়েস ফ্রিকোয়েন্সি রেন্জ চ্যানেলে পাঠায়, অন্য প্রান্তে আরেকটি মডেম দ্বারা ডিজিটালে পরিণত হয়। মডেমগুলো সাধারণত ভাগ করা হয় কত পরিমাণ ডেটা তারা পাঠাতে পারে একক সময়ে তার উপর। সাধারণত মাপা হয় সেকেন্ড প্রতি বিট(bps) হিসেবে। এগুলো এক একক সেকেন্ডে কত পরিমাণ সংকেত পাঠাতে পারে তার ভিত্তিতে ভাগ করা যায়।
ভয়েস মডেম
ভয়েস মডেমগুলো সাধারণ মডেম যেগুলো টেলিফোন লাইনের মাধ্যমে প্ররণকৃত অডিও বা শব্দ ধারণ করার ক্ষমতা সম্পন্ন ছিল।
জনপ্রিয়তা
কনজিউমার ইলেক্ট্রনিক এসোসিয়েশনের (সিইএ) একটি সমীক্ষায় পাওয়া গেছে যে আমেরিকায় ডায়াল-আপের মাধ্যমে ইন্টারনেটে প্রবেশ উল্ল্যেখযোগ্য ভাবে কমে আসছে। ২০০২ এ আমেরিকার মোট রেসিডেন্সিয়াল ইন্টারনেট সংযোগের ৭৪% ছিল ডায়াল-আপ নেটওয়ার্ক ব্যবহারকারী। একই ধরনের চিত্র দেখা গেছে কানাডা এবং অস্ট্রেলিয়ায় গত বিশ বছরে।
আমেরিকাতে ২০০৩ এর দিকে ৬০% এ নেমে আসে ডায়াল-আপ মডেম দিয়ে নেটওয়ার্কের ব্যবহার এবং ২০০৬ এ মাত্র ৩৬% এ পৌছায়। নতুন প্রযুক্তির আর্বিভাব ঘটাতে একসময়কার জনপ্রিয় ৫৬কে ধরনের মডেমগুলোর ব্যবহার কমে এসেছে উল্ল্যেখযোগ্য হারে।
শক্তিরঞ্জন বসু
শক্তিরঞ্জন বসু (Shaktiranjan Basu) (৩ মার্চ, ১৯০৮ — ১৮ ডিসেম্বর, ১৯৮৪) ভারতের স্বাধীনতা আন্দোলনের  কর্মী ও সমাজসেবী। লবণ সত্যাগ্রহ,  আইন অমান্য আন্দোলন, ভারত ছাড়ো আন্দোলনে যুক্ত থেকে সেবামূলক ও গঠনমূলক কাজে লিপ্ত থেকেছেন আমৃত্যু।
জন্ম ও প্রারম্ভিক জীবন
শক্তিরঞ্জন বসুর জন্ম বৃটিশ ভারতের অধুনা বাংলাদেশের বরিশাল জেলার হবিবপুরে। পিতা নিশিকান্ত বসু। তার স্কুলের ছাত্রজীবন কাটে বরিশালের ঐতিহ্যবাহী ব্রজমোহন বিদ্যালয়ে। এরপর কলকাতার একাধিক শিক্ষা প্রতিষ্ঠানে। ছাত্রাবস্থাতেই তিনি নিজের গ্রামে সমাজসেবামূলক নানা কাজে নেতৃত্ব দিতেন। ১৯২৮ খ্রিস্টাব্দে তিনি নিখিল বঙ্গ ছাত্র সমিতির (এ বি এস এ)-র অন্যতম প্রতিষ্ঠাতা-সদস্য ছিলেন।
জীবনাবসান
১৯৮৪ খ্রিস্টাব্দের ১৮ ই ডিসেম্বর তিনি পরলোক গমন করেন। বিশিষ্ট সমাজসেবী ডা. উমা বসু তার স্ত্রী।
আহমদ ইয়ার খান নঈমী
আহমদ ইয়ার খান নঈমী আশরাফী বদায়ুনি (১৮৯৪-১৯৭১) বিংশ শতাব্দীর অন্যতম একজন মুফতি, মুফাসসির, মুহাদ্দিস, কবি ও রাজনৈতিক ব্যক্তিত্ব। যিনি ১৮৯৪ সালে ভারতের বদায়ুনে জন্মগ্রহণ করেন।
জন্ম
আহমদ ইয়ার খান নঈমী ১৩১২ হিজরী মোতাবেক ১৮৯৪ সালে ভারতের উত্তর প্রদেশের বদায়ুন জেলার উজাহানি গ্রামে জন্মগ্রহণ করেন। তার পিতার নাম মনোয়ার খাঁন ইবনে মাওলানা মুহাম্মদ ইয়ার খাঁন। তিনি উজাহানি জামে মসজিদের ইমাম ছিলেন।
শিক্ষা
তিনি ১০ বছর বয়স পর্যন্ত তার পিতার তত্ত্বাবধানে প্রাথমিক শিক্ষা সম্পন্ন করেন। বদায়ুনের মাদ্রাসা শামসুল উলুমে ১৯১৬ থেকে ১৯১৯ সাল পর্যন্ত অধ্যয়ন করেন। এরপরে তিনি যুক্তিবাদী বিজ্ঞান, ইসলামি আইনশাস্ত্র (উসুল আল ফিকহ) ও ধর্মতত্ত্বে (ইলম আল কালাম) অধ্যয়নের জন্য মুরাদাবাদে যান। তিনি সেখানকার ইসলামি পণ্ডিত মাওলানা কাদের বখশ বদায়ুনী থেকে জ্ঞান অর্জন করেন। এই সময় তিনি ইমাম আহমদ রেজা খান বেরলভীর সাথে সাক্ষাত করেন। শামসুল উলুমের পরে, তিনি জামিয়া নাঈমিয়ায় যান, সেখানে তিনি সৈয়দ নঈম উদ্দিন মুরাদাবাদীর অধীনে অধ্যয়ন করেন। তিনি ১৯২৫ সালে দরসে নিজামী সম্পন্ন করেন।
কর্ম
শিক্ষকতার মাধ্যমে নঈমীর কর্মজীবনের সূচনা হয়। গুজরাটের দারুল উলূমে শিক্ষকতার জন্য পাকিস্তানের বিশিষ্ট মুফতি মাওলানা আবুল বারাকাতের কাছ থেকে আমন্ত্রণ পাওয়ার পূর্বে তিনি ভারতের বেশ কয়েকটি ইসলামি প্রতিষ্ঠানে শিক্ষকতা করেছিলেন। পাশ করার ছয় মাস আগে তিনি জামিয়া গাউসিয়া নাঈমিয়ায় শিক্ষকতা, ইসলামিক রায় প্রদান এবং শিক্ষাগত গ্রন্থ রচনায় জড়িত ছিলেন।
উল্লেখযোগ্য ছাত্র
তালিকা
বই
তিনি প্রায় পাঁচ শতাধিক গ্রন্থ রচনা করেছেন। নিম্নে তার উল্লেখযোগ্য গ্রন্থের তালিকা:
মৃত্যু
তিনি ১৩৯১ হিজরীর ৩ রমজান মোতাবেক ১৯৭১ সালের ২৪ অক্টোবর পাকিস্তানের গুজরাতে মৃত্যুবরণ করেন। তার মাজার পাকিস্তানের গুজরাতে অবস্থিত।
পর্নোগ্রাফিক ম্যাগাজিনের তালিকা
এটি পর্নোগ্রাফিক ম্যাগাজিনগুলির একটি তালিকা (কখনও কখনও আদিরসাত্মক ম্যাগাজিন বা প্রাপ্তবয়স্কদের ম্যাগাজিন বলা হয়) — যে ম্যাগাজিনগুলি যৌন প্রকৃতির বিষয়বস্তু ধারণ করে এবং সাধারণত পর্নোগ্রাফি বলে বিবেচিত হয়৷
এই তালিকায় অন্তর্ভুক্তির জন্য, পর্নোগ্রাফিক ম্যাগাজিনগুলিকে মুদ্রিত প্রকাশনা হিসাবে ব্যাপকভাবে উপলব্ধ এবং হার্ডকোর বা সফটকোর ছবি থাকতে হবে।
বিষমকামী পুরুষদের কাছে বাজারজাত করা হয়েছে
এই ম্যাগাজিনগুলিতে মহিলা-পুরুষ, মহিলা-মহিলা-পুরুষ এবং/অথবা মহিলা-মহিলা বিষয়বস্তু অন্তর্ভুক্ত থাকতে পারে।
সমকামী এবং উভকামী পুরুষদের কাছে বাজারজাত করা হয়েছে
সমকামী পর্নোগ্রাফিক ম্যাগাজিন, কখনও কখনও প্রাপ্তবয়স্ক ম্যাগাজিন বা সমকামী যৌন ম্যাগাজিন হিসাবে পরিচিত, একটি যৌন প্রকৃতির বিষয়বস্তু ধারণ করে, সাধারণত পর্নোগ্রাফি হিসাবে বিবেচিত হয়, যা পুরুষদের সাথে পুরুষদের যৌন মিলনের সাথে সম্পর্কিত।
এই ম্যাগাজিনগুলি সমকামী এবং উভকামী পুরুষদের লক্ষ্য করে, যদিও তাদের কিছু মহিলা পাঠকও থাকতে পারে এবং এতে পুরুষ-পুরুষ এবং মাঝে মাঝে পুরুষ-পুরুষ-মহিলা বিষয়বস্তু এবং/অথবা পুরুষ-মহিলা বিষয়বস্তু অন্তর্ভুক্ত থাকতে পারে। এই ধরনের প্রকাশনাগুলি মুখমৈথুন, পায়ুসঙ্গম এবং এই ধরনের ক্রিয়াকলাপের অন্যান্য বিভিন্ন রূপ সহ নগ্নতা এবং যৌন কার্যকলাপের চিত্র বা অন্যান্য চিত্র প্রকাশ করে। এই ম্যাগাজিনগুলো মূলত যৌন চিন্তা ও আবেগকে উদ্দীপিত করে। কিছু ম্যাগাজিন তাদের চিত্রের বিভিন্নতায় খুব সাধারণ, অন্যরা আরও সুনির্দিষ্ট হতে পারে এবং বিশেষ ক্রিয়াকলাপ বা ফেটিশ বিষয়গুলির উপর দৃষ্টি দিতে পারে।
১৯৭০ এর আগে, সেন্সরশিপ আইনের কারণে সমকামী পর্নোগ্রাফি ব্যাপকভাবে বিতরণ করা হয়নি। অ-পর্নোগ্রাফিক "বিফকেক ম্যাগাজিন" ব্যাপকভাবে উপলব্ধ ছিল, এবং সাধারণত সমকামী পুরুষরা ক্রয় করত৷ ১৯৮০-এর দশকের শেষের দিক থেকে, বেশ কয়েকটি সমকামী ম্যাগাজিন এবং সংবাদপত্রে নগ্ন বা আংশিক পোশাক পরা পুরুষ মডেল দেখানো হয়েছিল কিন্তু পর্নোগ্রাফি হিসাবে শ্রেণীবদ্ধ করা হয়নি, উদাহরণস্বরূপ গে টাইমস এবং কিউএক্স ম্যাগাজিন। এলজিবিটি ম্যাগাজিনের তালিকা দেখুন।
নিম্নলিখিত সমকামী পর্নোগ্রাফিক ম্যাগাজিনগুলির একটি তালিকা, যেখানে প্রকাশনার দেশ এবং প্রকাশনার আনুমানিক সময় রয়েছে:
ঘূর্ণমান দরজা (রাজনীতি)
রাজনীতিতে "ঘূর্ণমান দরজা" পদগুচ্ছটি দিয়ে একই ব্যক্তির কখনও আইনপ্রণেতা ও নিয়ন্ত্রকের ভূমিকা পালন করা আবার কখনও ঐসব আইন ও নিয়মকানুন দ্বারা প্রভাবিত ব্যবসা বা শিল্পপ্রতিষ্ঠানের উচ্চপদে আসীন হবার চলমান ঘটনাটিকে নির্দেশ করা হয়। অনেক সময় সরকারি কর্মকর্তারা সরাসরি ব্যবসা প্রতিষ্ঠানে যোগ না দিয়ে সেটির পক্ষে তদবিরকারী প্রতিষ্ঠানে যোগ দিতে পারেন।
ঘূর্ণন দরজা স্বার্থের সংঘাত ও দুর্নীতির একটি উদাহরণ। এর ফলে সরকার ও বেসরকারি খাতের মধ্যে অস্বাস্থ্যকর সম্পর্ক গড়ে ওঠে, সরকারি কর্মকর্তা ও বেসরকারি প্রতিষ্ঠানগুলি একে অপরের সাথে আঁতাঁত করে পরস্পরকে বিভিন্ন আর্থিক ও আইনি সুবিধা প্রদান করে নিজেদের পকেট ভারী করতে পারে এবং এতে দেশ, জাতি ও জনগণের ক্ষতি হতে পারে। এই ব্যাপারটিকে নিয়ন্ত্রক কব্জাকরণ নামেও ডাকা হয়।
বহিঃসংযোগ
Video
জাতীয় প্রজ্বলন সুবিধা
থাম্ব| [[লরেন্স লিভারমোর ন্যাশনাল ল্যাবরেটরী|লরেন্স লিভারমোর ন্যাশনাল ল্যাবরেটরিতে জাতীয় ইগনিশন সুবিধা অবস্থিত।]] থাম্ব| এনআইএফ-এর প্রথম সমন্বিত [[ফিউশন ইগনিশন|ইগনিশন পরীক্ষার জন্য লক্ষ্য সমাবেশটি ক্রায়োজেনিক টার্গেট পজিশনিং সিস্টেম বা ক্রায়োটাআরপোসে মাউন্ট করা হয়। দুটি ত্রিভুজ আকৃতির বাহু একটি শটের পাঁচ সেকেন্ড আগে খোলা না হওয়া পর্যন্ত এটিকে রক্ষা করার জন্য ঠান্ডা লক্ষ্যবস্তুর চারপাশে একটি আবরণ তৈরি করে।]] ন্যাশনাল ইগনিশন ফ্যাসিলিটি (এনআইএফ) হল একটি লেজার-ভিত্তিক ইনর্শিয়াল কনফাইনমেন্ট ফিউশন (আইসিএফ) গবেষণা যন্ত্র, যা মার্কিন যুক্তরাষ্ট্রের ক্যালিফোর্নিয়ার লিভারমোরের লরেন্স লিভারমোর ন্যাশনাল ল্যাবরেটরিতে অবস্থিত। এনআইএফ-এর লক্ষ্য হল উচ্চ শক্তি লাভের সঙ্গে ফিউশন ইগনিশন অর্জন করা। এটি ২০২২ সালের ৫ই ডিসেম্বর প্রথম বৈজ্ঞানিক ব্রেকইভেন নিয়ন্ত্রিত ফিউশন পরীক্ষায় ১.৫ মেগাজুল শক্তি লাভ করেছিল। এটি পারমাণবিক বিস্ফোরণের মধ্যে পাওয়া অবস্থার অধীনে পদার্থের আচরণ অধ্যয়ন করে পারমাণবিক অস্ত্র রক্ষণাবেক্ষণ ও নকশা সমর্থন করে।
এনআইএফ হল এখন পর্যন্ত নির্মিত বৃহত্তম ও সবচেয়ে শক্তিশালী আইসিএফ ডিভাইস। মৌলিক আইসিএফ ধারণাটি হল ফিউশনের জন্য প্রয়োজনীয় চাপ ও তাপমাত্রায় পৌঁছানোর জন্য অল্প পরিমাণে জ্বালানীর ব্যবহার। এনআইএফ বিশ্বের সবচেয়ে শক্তিশালী লেজারের আয়োজক। লেজার একটি ছোট গোলকের বাইরের স্তরকে উত্তপ্ত করে। শক্তি এতই তীব্র যে এটি গোলকটিকে বিস্ফোরিত করে, ভিতরের জ্বালানীকে চেপে ধরে। ইমপ্লোশন ৩৫০ কিমি/সেকেন্ডের (২২০ মাইল/সেকেন্ড) সর্বোচ্চ গতিতে পৌঁছে যায়, জ্বালানি ঘনত্ব জলের থেকে প্রায় ১০০ গুণে সীসার ঘনত্বে উন্নীত করে। ইমপ্লোশনের সময় শক্তির বিতরণ এবং অ্যাডিয়াব্যাটিক প্রক্রিয়া জ্বালানীর তাপমাত্রা কয়েক মিলিয়ন ডিগ্রি বাড়িয়ে দেয়। এই তাপমাত্রায়, জ্বালানী বাইরের দিকে বিস্ফোরিত হওয়ার আগে ক্ষুদ্র সময়ের ব্যবধানে ফিউশন প্রক্রিয়াগুলি ঘটে।
এনআইএফ-এর নির্মাণ কাজ ১৯৯৭ সালে শুরু হয়। এনআইএফ সময়সূচির থেকে পাঁচ বছর পিছিয়ে সম্পন্ন হয়েছিল এবং তার মূল বাজেটের প্রায় চারগুণ বেশি খরচ হয়েছিল। ইউএস ডিপার্টমেন্ট অফ এনার্জি দ্বারা ২০০৯ সালের ৩১শে মার্চ নির্মাণ সম্পূর্ণ প্রত্যয়িত হয়েছিল। প্রথম বড় মাপের পরীক্ষাগুলি ২০০৯ সালের জুন মাসে সঞ্চালিত হয়েছিল এবং প্রথম "ইন্টিগ্রেটেড ইগনিশন পরীক্ষা" (যা লেজারের শক্তি পরীক্ষা করেছিল) ২০১০ সালের অক্টোবর মাসে সম্পন্ন হয়েছে বলে ঘোষণা করা হয়েছিল।
পরীক্ষাগুলি ২০০৯ সাল থেকে ২০১২ সাল পর্যন্ত ন্যাশনাল ইগনিশন ক্যাম্পেইনের অধীনে পরিচালিত হয়েছিল, লেজারের পূর্ণ শক্তিতে পৌঁছানোর ঠিক পরে ইগনিশনে পৌঁছানোর লক্ষ্য নিয়ে, ২০১২-এর দ্বিতীয়ার্ধে কিছু সময়। প্রচার আনুষ্ঠানিকভাবে ২০১২ সালের সেপ্টেম্বর মাসে প্রায় শেষ হয় ইগনিশনের জন্য প্রয়োজনীয় শর্ত। তারপরে এনআইএফ প্রাথমিকভাবে পদার্থ বিজ্ঞান এবং অস্ত্র গবেষণার জন্য ব্যবহৃত হয়েছে। ২০২১ সালে, ফুয়েল টার্গেট ডিজাইনে উন্নতির পর, এনআইএফ লেজারের শক্তির ৭০% উৎপাদন করেছে, ১৯৯৭ সালে জেইটি রিঅ্যাক্টরের ৬৭% হারে স্থাপন করা রেকর্ডকে পরাজিত করেছিল এবং একটি জ্বলন্ত প্লাজমা অর্জন করেছিল। আরও প্রযুক্তিগত উন্নতির পর ২০২২ সালের ৫ই ডিসেম্বর এনআইএফ প্রথমবারের মতো "ইগনিশন" বা বৈজ্ঞানিক ব্রেকভেন-এ পৌঁছেছিল, একটি ১৫৪% শক্তির উৎপাদন অর্জন করেছিল।
মোজাফফর আহমদ (বীর বিক্রম)
মোজাফফর আহমেদ (জন্ম: অজানা - মৃত্যু: ১৩ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মোজাফফর আহমদের জন্ম নোয়াখালী জেলার সোনাইমুড়ি উপজেলার সোনাপুর ইউনিয়নের পশ্চিম চাঁদপুর গ্রামে। তার বাবার নাম অলি মিয়া এবং মায়ের নাম হাবিয়া খাতুন। তার স্ত্রী রাশিদা বেগম। তার এক ছেলে ও এক মেয়ে।
কর্মজীবন
ইপিআরে চাকরি করতেন মোজাফফর আহমদ। ১৯৭১ সালে কর্মরত ছিলেন রাজশাহী ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৭ নম্বর সেক্টরের লালগোলা সাব-সেক্টরে। বিভিন্ন স্থানে যুদ্ধে অসীম সাহস ও বীরত্ব প্রদর্শন করেন তিনি।
মুক্তিযুদ্ধে ভূমিকা
১৯৭১ সালের ১৩ ডিসেম্বর চাঁপাইনবাবগঞ্জ জেলার অন্তর্গত হরিপুর পাকিস্তান সেনাবাহিনীর শক্ত প্রতিরক্ষা অবস্থান ছিলো। মুক্তিযুদ্ধের চূড়ান্ত পর্যায়ে চাঁপাইনবাবগঞ্জে বাংলাদেশে-ভারত সীমান্তবর্তী অনেক এলাকা মুক্তিবাহিনীর দখলে এলেও হরিপুর থেকে যায় পাকিস্তানি বাহিনীর দখলে। ডিসেম্বরের প্রথম সপ্তাহে পাকিস্তান সেনাবাহিনী হরিপুরে তাদের শক্তি বৃদ্ধি করে। সেদিন ভোররাতে মুক্তিযোদ্ধাদের কয়েকটি দল একযোগে পাকিস্তান সেনাবাহিনীর অবস্থানে আক্রমণ চালায়। রাতের অন্ধকারে মুক্তিযোদ্ধারা একযোগে আক্রমণ চালালেন পাকিস্তান সেনাবাহিনীর প্রতিরক্ষা অবস্থানে। মুক্তিযোদ্ধারা কয়েকটি দলে বিভক্ত ছিলেন। একটি দলে ছিলেন মোজাফফর আহমদ। পাকিস্তান সেনাবাহিনীর অবস্থানের একদম কাছে গিয়ে সাহস আর বীরত্বের সঙ্গে যুদ্ধ করেন মোজাফফর আহমদ। হঠাৎ গুলিবিদ্ধ হন তিনি। পাকিস্তানি সেনাদের অস্ত্রের কয়েকটি গুলি এসে লাগল তার শরীরে। সেখানেই তিনি মারা যান। মুক্তিযোদ্ধারা সেখানে আক্রমণ চালালে পাকিস্তানি বাহিনী প্রথমে তীব্র প্রতিরোধ গড়ে তোলে। তাদের ঘাঁটি ছিল বেশ সুরক্ষিত। মুক্তিযোদ্ধারা, বিশেষত মোজাফফর আহমদের দল পাকিস্তানি সেনাদের তীব্র গোলাগুলি উপেক্ষা করে সাহসের সঙ্গে সামনে এগিয়ে যান। তাদের সাহস দেখে মুক্তিযোদ্ধার অন্যান্য দলও অনুপ্রাণিত হয়। তারা পাকিস্তানি বাহিনীর বিরুদ্ধে প্রাণপণ যুদ্ধ করতে থাকেন। তুমুল যুদ্ধ চলতে থাকে। মুক্তিযোদ্ধারা যখন বিজয়ের দ্বারপ্রান্তে, এমন সময় মোজাফফর আহমদ পাকিস্তানি সেনাদের গুলিতে শহীদ হন। কয়েক ঘণ্টা যুদ্ধের পর পাকিস্তান সেনাবাহিনী হরিপুর থেকে পালিয়ে যায়। এ যুদ্ধে পাকিস্তানি বাহিনীর ব্যাপক ক্ষয়ক্ষতি হয়। অনেক হতাহত হয়। মুক্তিযোদ্ধাদের পক্ষে মোজাফফর আহমদসহ চারজন শহীদ ও কয়েকজন আহত হন। যুদ্ধ শেষে মুক্তিযোদ্ধারা সহযোদ্ধাদের মরদেহ উদ্ধার করে সেখানেই সমাহিত করেন।
বিশ্ব হ্যালো দিবস
বিশ্ব হ্যালো দিবস হল একটি ধর্মনিরপেক্ষ ছুটির দিন যা প্রতি বছর ২১শে নভেম্বর পালন করা হয়। এটি প্রকাশ করার জন্য যে বিরোধগুলি বল প্রয়োগের পরিবর্তে যোগাযোগের মাধ্যমে সমাধান করা উচিত তা শান্তি রক্ষায় ব্যক্তিগত যোগাযোগের গুরুত্বের অভিব্যক্তি হিসাবে অংশগ্রহণকারীরা সেদিন দশজন বা তার বেশি লোককে মৌখিকভাবে অভিবাদন জানায়। ইয়োম কিপ্পুর যুদ্ধের প্রতিক্রিয়া হিসাবে ১৯৭৩ সালে বার্ষিক বৈশ্বিক অনুষ্ঠান উদযাপিত হতে শুরু করে।
পটভূমি
প্রতি বছর, ২১ নভেম্বর বিশ্ব হ্যালো দিবস। উদ্দেশ্য হল দিনে অন্তত দশজনকে শুভেচ্ছা জানানো। বার্তাটি বিশ্ব নেতাদের বিরোধ নিষ্পত্তির জন্য বলপ্রয়োগের পরিবর্তে যোগাযোগকে ব্যবহার করার জন্য।
লেটারবক্সড
লেটারবক্সড একটি অনলাইন সামাজিক যোগাযোগ নেটওয়ার্কিং সেবা যা ২০১১ সালে ম্যাথু বুকানন এবং কার্ল ফন রেনডো যৌথভাবে প্রতিষ্ঠা করেন। এটি একটি সামাজিক যোগাযোগের অ্যাপ্লিকেশন হিসাবে চালু করা হয়েছিল যা চলচ্চিত্র সম্পর্কে মতামত ভাগ করে নেওয়ার উপর কেন্দ্রীভূত ছিল, এবং নিউজিল্যান্ডের অকল্যান্ডে একটি ছোট দল দ্বারা রক্ষণাবেক্ষণ করা হয়। ওয়েবসাইটটি চলচ্চিত্র সম্পর্কে এটির সদস্যদের রুচি বা মতামত অন্যদের সাথে বিনিময় করার জন্য তৈরী। ২৮ ফেব্রুয়ারি, ২০২১ পর্যন্ত, সদস্যরা ৬০০ মিলিয়নেরও বেশি চলচ্চিত্র দেখা হয়েছে বলে চিহ্নিত করেছেন।
লাইলাতুল মেরাজ
ইসলাম ধর্মমতে লাইলাতুল মেরাজ বা মেরাজের রাত (যা সচরাচর শবেমেরাজ নামে অধিকতর পরিচিত) হচ্ছে যে রাতে ইসলামের নবি মুহাম্মদ (সা:) ঐশ্বরিক উপায়ে ঊর্ধ্বাকাশে আরোহণ করেছিলেন এবং স্রষ্টার সাথে সাক্ষাৎ করেছিলেন। অনেক মুসলমান এবাদত-বন্দেগির মধ্য দিয়ে এই রাতটি উদ্‌যাপন করেন। আবার অনেক মুসলমান এই রাত উদ্‌যাপন করেন না বরং এই রাত উদ্‌যাপন করাকে বিদআত বলেন। ইসলামে মেরাজের বিশেষ গুরুত্ব আছে, কেননা এই মেরাজের মাধ্যমেই ইসলাম ধর্মের পঞ্চস্তম্ভের দ্বিতীয় স্তম্ভ অর্থাৎ নামাজ, মুসলমানদের জন্য অত্যাবশ্যক (ফরজ) করা হয় এবং এই রাতেই দৈনিক পাঁচ ওয়াক্ত নামাজ কায়েম করার বিধি মুসলমানদের জন্য নিয়ে আসেন নবি মুহাম্মদ (সা:)। ইসলামের ইতিহাস-অনুযায়ী মুহাম্মাদের (সা:) নবুওয়াতের দশম বৎসরে (৬২১ খ্রিষ্টাব্দ) রজব মাসের ২৬ তারিখের দিবাগত রাতে ইসলামের নবি মুহাম্মাদ (সা:) প্রথমে কাবা শরিফ থেকে জেরুজালেমে অবস্থিত বায়তুল মুকাদ্দাস বা মসজিদুল আকসায় গমন করেন এবং সেখানে তিনি নবিদের জামায়াতে ইমামতি করেন। অতঃপর তিনি বোরাক নামক বিশেষ বাহনে আসীন হয়ে ঊর্ধ্বলোকে গমন করেন। ঊর্ধ্বাকাশে সিদরাতুল মুনতাহায় তিনি আল্লাহর সাক্ষাৎ লাভ করেন। নবি মুহাম্মদ (সা:)-এর আল্লাহর সাথে সাক্ষাৎ করার আগ পর্যন্ত এই সফরে ফেরেশতা জিবরাইল তার সফরসঙ্গী ছিলেন। কুরআন শরিফের সুরা বনি ইসরাঈল এর প্রথম আয়াতে এ প্রসঙ্গে বলা হয়েছে: ""পবিত্র মহান সে সত্তা, যিনি তার বান্দাকে রাতে নিয়ে গিয়েছেন আল মাসজিদুল হারাম থেকে আল মাসজিদুল আকসা পর্যন্ত, যার আশপাশে আমি বরকত দিয়েছি, যেন আমি তাকে আমার কিছু নিদর্শন দেখাতে পারি। তিনিই সর্বশ্রোতা, সর্বদ্রষ্টা।""
শব্দগত ব্যুৎপত্তি
যদিও ইসলাম ধর্মের মূল ধর্মগ্রন্থ কুরআন-এ "মেরাজ" শব্দটির সরাসরি উল্লেখ দেখা যায় না, কিন্তু যখন অবিশ্বাসীগণ মুহাম্মাদ (সা:)-এর নবুয়্যতের বা ঐশ্বিক বাণীর প্রমাণস্বরূপ স্বর্গে আরোহণ করার প্রমাণ আনতে বলে, তখন সেখানে উল্লিখিত শব্দ ছিল তারকা ফিস সামা-য়ী: স্বর্গে আরোহণ করো। কেউ কেউ বলে, তারকা মানে আরোহণ করো, আর শব্দটি রাকিয়া থেকে উদ্ভূত, যার অর্থ "সে আরোহণ করেছিল"। আরবি মেরাজ শব্দটি আরাজা থেকে গৃহীত, যার অর্থ সে আরোহণ করেছিল। তারা আরও বলে শব্দ দুটির মধ্যে পার্থক্য হলো রাকিয়া দ্বারা দৈহিক আরোহণ বোঝায়, আর আরাজা দ্বারা আত্মিক আরোহণ বোঝায়। তাই তাদের মতে, মেরাজ হল "আত্মিক আরোহণ" । কিন্তু আহলুস সুন্নাহর আলেমগণের মতে মেরাজ সশরীরে ও জাগ্রত অবস্থায় হয়েছিল। কারণ সকল সাহাবা, তাবেয়িন ও তাবে-তাবেয়িগণ এটিই বিশ্বাস করতেন।
বিবরণ
আনাছ (রা.)মালেক ইবনে সা’সাআ’হ (রা.) হতে বর্ণনা করেছেন, নবীকে ছাল্লাল্লাহু আলাইহি অসাল্লাম যেই রাত্রে আল্লাহ তাআলা পরিভ্রমণে নিয়ে গিয়েছিলেন সেই রাত্রের ঘটনা বর্ণনায় সাহাবীগণের সম্মুখে তিনি বলেছেন, যখন আমি কা’বা গৃহে উন্মুক্ত অংশ হাতীমে (উপনীত হলাম এবং তখনও আমি ভাঙ্গা ঘুমে ভারাক্রান্ত) ঊর্ধ্বমুখী শুয়ে ছিলাম, হঠাৎ এক আগন্তক ফেরেশতা জিবরাইল (আ.) আমার নিকট আসলেন (এবং আমাকে নিকটবর্তী/ জমজম কূপের সন্নিকটে নিয়ে আসলেন)। অতঃপর আমার বক্ষে ঊধর্ব সীমা থেকে পেটের নিম্ন সীমা পর্যন্ত চিরে ফেললেন এবং আমার হৃৎপিণ্ড বা কল্বটাকে বের করলেন। অতঃপর একটি স্বর্ণপাত্র উপস্থিত করা হল, যা পরিপক্ব সত্যিকার জ্ঞানবর্ধক বস্তুতে পরিপূর্ণ ছিল । আমার কল্বটাকে (জমজমের পানিতে) ধৌত করে তার ভিতরে ঐ বস্তু ভরে দেয়া হল এবং কল্বটাকে নির্ধারিত স্থানে রেখে আমার বক্ষকে ঠিকঠাক করে দেয়া হল। অতপর আমার জন্য খচ্চর হতে একটু ছোট, গাধা হতে একটু বড় শ্বেত বর্ণের একটি বাহন উপস্থিত করা হল তার নাম “বোরাক”, যার প্রতি পদক্ষেপ দৃষ্টির শেষ সীমায়। সেই বাহনের উপর আমাকে সওয়ার করা হল। ঘটনা প্রবাহের ভিতর দিয়ে জিবরাইল (আ.) আমাকে নিয়ে নিকটবর্তী তথা প্রথম আসমানের দ্বারে পৌঁছিলেন এবং দরজা খুলতে বললেন। ভিতর হতে পরিচয় জিজ্ঞাসা করা হল, জিবরাইল স্বীয় পরিচয় প্রদান করলেন। অতঃপর জিজ্ঞাসা করা হল, আপনার সঙ্গে কে আছেন? জিবরাইল বললেন, মুহাম্মদ (সা.) আছেন। বলা হল, (তাঁকে নিয়ে আসার জন্যই তো আপনাকে) তার নিকট পাঠান হয়েছিল? জিবরাইল বললেন হাঁ। তারপর আমাদের প্রতি মোবারকবাদ জানিয়ে দরজা খোলা হল। গেটের ভিতরে প্রবেশ করে তথায় আদম (আ.)-কে দেখতে পেলাম । জিবরাইল আমাকে তার পরিচয় করে বললেন, তিনি আপনার আদি পিতা আদম (আ.), তাঁকে সালাম করুন। আমি তাঁকে সালাম করলাম। আমার সালামের উত্তরদানে আমাকে “সুযোগ্য পুত্র ও সুযোগ্য নবী” আখ্যায়িত করলেন এবং খোশ আমদেদ জানালেন ।
অতপর জিবরাইল আমাকে নিয়ে দ্বিতীয় আসমানের দ্বারে পৌঁছিলেন এবং দরজা খুলতে বললেন। এখানেও পূর্বের ন্যায় কথোপকথন হল এবং শুভেচ্ছ মোবারকবাদ জানিয়ে দরজা খোলা হল। ভিতরে প্রবেশ করে তথায় ইয়াহইয়া (আ.) ও ঈসা (আ.)-এর সাক্ষাৎ পেলাম; তাঁদের উভয়ের নানী পরস্পর ভগ্নী ছিলেন। জিবরাইল আমাকে তাঁদের পরিচয় দানে সালাম করতে বললেন, আমি তাঁদেরকে সালাম করলাম। তারা আমার সালামের উত্তর প্রদান করত “সুযোগ্য ভ্রাতা সুযোগ্য নবী” বলে আমাকে খোশ আমদেদ জানালেন।
অতঃপর জিবরাইল (আ.) আমাকে নিয়ে তৃতীয় আসমানের দ্বারে পৌঁছিলেন এবং দরজা খুলতে বললেন। তথায়ও পূর্বের ন্যায় কথোপকথনের পর শুভেচ্ছা স্বাগত জানিয়ে দরজা খোলা হল। ভিতরে প্রবেশ করে ইউসুফ (আ.)-এর সাক্ষাৎ পেলাম । জিবরাইল (আ.) আমাকে তার সাথে পরিচয় করিয়ে সালাম করতে বললেন; আমি তাঁকে সালাম করলাম তিনি সালামের উত্তর দান করত আমাকে “সুযোগ্য ভ্রাতা ও সুযোগ্য নবী” বলে মোবারকবাদ জানালেন । অতঃপর আমাকে নিয়ে জিবরাইল চতুর্থ আসমানের নিকটে পৌঁছিলেন এবং দরজা খুলতে বললেন। সেখানেও পূর্বের ন্যায় প্রশ্নোত্তরের পর শুভেচ্ছা স্বাগত জানিয়ে দরজা খোলা হল । ভিতরে প্রবেশ করে আমরা তথায় ইদ্রিস (আ.)-এর সাক্ষাৎ পেলাম । জিবরাইল(আ:) আমাকে তার পরিচয় করিয়ে সালাম করতে বললেন। আমি তাঁকে সালাম করলাম। তিনি সালামের উত্তর দিলেন এবং “সুযোগ্য ভ্রাতা ও সুযোগ্য নবী” বলে আমাকে মারহাবা জানালেন। অতঃপর জিবরাইল আমাকে নিয়ে পঞ্চম আসমানে পৌঁছিলেন এবং দরজা খুলতে বললেন। এই স্থানেও পূর্বের ন্যায় প্রশ্নোত্তর চলার পর শুভেচ্ছ ও মোবারকবাদ দানের সাথে দরজা খোলা হল। আমি ভিতরে পৌঁছিয়া হারুন (আ.)-এর সাক্ষাৎ পেলাম জিবরাইল আমাকে তার পরিচয় দানে সালাম করতে বললেন। আমি সালাম করলাম। তিনি আমার সালামের উত্তর দিলেন এবং “সুযোগ্য ভ্রাতা ও সুযোগ্য নবী” বলে আমাকে খোশ আমদেদ জানালেন। তারপর জিবরাইল আমাকে নিয়ে ষষ্ঠ আসমানের দরজায় পৌঁছিলেন এবং দরজা খুলতে বললেন । এস্থানেও পরিচয় জিজ্ঞাসা করা হলে জিবরাইল স্বীয় পরিচয় দান করলেন, অতঃপর সঙ্গে কে আছে জিজ্ঞাস করা হল। তিনি বললেন, মুহাম্মদ (সা.); বলা হল, তাঁকে তো নিয়ে আসার জন্য আপনাকে পাঠান হয়েছিল? জিব্রাঈল বললেন, হাঁ। তৎক্ষণাৎ শুভেচ্ছা ও মোবারকবাদ জানিয়ে দরজা খোলা হল। তথায় প্রবেশ করে মুসা (আ.)-এর সাক্ষাৎ পেলাম । জিবরাইল(আ:) আমাকে তার পরিচয় জ্ঞাত করে সালাম করতে বললেন। আমি তাঁকে সালাম করলাম। তিনি সালামের উত্তর প্রদান করলেন এবং “সুযোগ্য ভ্রাতা ও সুযোগ্য নবী” বলে আমাকে মোবারকবাদ জানালেন। যখন আমি এই এলাকা ত্যাগ করে যাইতে লাগলাম তখন মুসা (আ.) কাঁদছিলেন । তাঁকে কাঁদিবার কারণ জিজ্ঞাসা করা হলে তিনি বললেন, আমি কাঁদতেছি এই কারণে যে, আমার উম্মতে বেহেশত লাভকারীর সংখ্যা এই নবীর উম্মতের বেহেশত লাভকারীর সংখ্যা অপেক্ষা কম হবে অথচ তিনি বয়সের দিক দিয়ে যুবক এবং দুনিয়াতে প্রেরিত হয়েছেন আমার পরে। তারপর জিবরাইল(আ:) আমাকে নিয়ে সপ্তম আসমানের প্রতি আরোহণ করলেন এবং তার দ্বারে পৌঁছিয়া দরজা খুলতে বললেন । এস্থনেও পূর্বের ন্যায় সকল প্রশ্নোত্তরই হল এবং দরজা খুলে শুভেচ্ছা ও স্বাগত জানান হল। আমি ভিতরে প্রবেশ করলাম। তথায় ইবরাহিম (আ.)-এর সাক্ষাৎ লাভ হল। জিবরাইল আমাকে বললেন, তিনি আপনার (বংশের আদি) পিতা, তাঁকে সালাম করুন। আমি তাঁকে সালাম করলাম। তিনি আমার সালামের উত্তর দিলেন এবং “সুযোগ্য পুত্র, সুযোগ্য নবী” বলে মারহাবা ও মোবারকবাদ জানালেন ।
অতঃপর আমি সিদরাতুল মোনতার নিকট উপনীত হলাম। (তা এক বড় প্রকাণ্ড কূল বৃক্ষবিশেষ) তার এক একটা কুল হজর অঞ্চলে তৈয়ারি (বড় বড়) মটকার ন্যায় এবং তার পাতা হাতীর কানের ন্যায়। জিবরাইল আমাকে বললেন, এই বৃক্ষটির নাম “সিদরাতুল মুনতাহা”। তথায় চারটি প্রবহমান নদী দেখতে পেলাম-- দুইটি ভিতরের দিকে প্রবাহিত এবং দুইটি বাইরের দিকে। নদীগুলির নাম সম্পর্কে আমি জিবরাইলকে জিজ্ঞাসা করলাম। তিনি বললেন, ভিতরের দুইটি বেহেশতে প্রবহমান (সালসাবিল ও কাওসার নামক) দুইটি নদী। আর বাহিরের দিকে প্রবহমান দুইটি হল (ভূ-পৃষ্ঠের মিসরে প্রবাহিত) নীল ও (ইরাকে প্রবাহিত) ফোরাত (নদী বা তাদের নামের মূল উৎস)। তারপর আমাকে “বায়তুল মা’মুর” পরিদর্শন করান হল। তথায় প্রতিদিন (এবাদতের জন্য) সত্তর হাজার ফেরেশতা উপস্থিত হয়ে থাকেন (যে দল একদিন সুযোগ পায় সেই দল চিরকালের জন্য দ্বিতীয় দিন সুযোগ প্রাপ্ত হয় না)।
অতঃপর (আমার সৃষ্টিগত স্বভাবের স্বচ্ছতা ও নির্মলতা প্রকাশ করে দেখাইবার উদ্দেশে পরীক্ষার জন্য) আমার সম্মুখে তিনটি পাত্র উপস্থিত করা হল। একটিতে ছিল সুরা বা মদ,অপরটিতে ছিল দুগ্ধ, আরেকটিতে মধু আমি দুগ্ধের পাত্রটি গ্রহণ করলাম। জিবরাইল(আ:) বললেন, দুগ্ধ সত্য ও খাঁটি স্বভাগত ধর্ম ইসলামের স্বরুপ; (সুতরাং, আপনি দুগ্ধের পাত্র গ্রহণ করে এটাই প্রমাণ করেছেন যে,) আপনি সত্যও স্বভাবগত ধর্ম ইসলামের উপর প্রতিষ্ঠিত আছেন এবং আপনার উসিলায় আপনার উম্মতও তার উপর থাকবে।
তারপর আমার শরিয়তে প্রত্যেক দিন পঞ্চাশ ওয়াক্ত নামাজ ফরজ হওয়ার বিধান করা হল। আমি ফেরার পথে মুসা (আ.) এর নিকটবর্তী পথ অতিক্রম করা কালে তিনি আমাকে জিজ্ঞাসা করলেন, বিশেষ আদেশ কী লাভ করেছেন ? আমি বললাম, পঞ্চাশ ওয়াক্ত নামাজ। মুসা (আ.) বললেন, আপনার উম্মত প্রতিদ্ন পঞ্চাশ ওয়াক্ত নমায আদায় করে যাইতে সক্ষম হবেনা। আমি,সাধারণ মানুষের স্বভাব সম্পর্কে অনেক অভিজ্ঞতা অর্জন করেছি এবং বণী ইস্রাঈল গণকে বিশেষভাবে পরীক্ষা করেছি; সুতরাং আপনি পরওয়ারদেগারের দরবারে আপনার উম্মতের জন্য এই আদেশ আরও সহজ করার আবেদন করুন। হযরত বলেন, আমি পরওয়ারদেগারের খাস দরবারে ফিরে গেলাম। পরওয়ারদেগার (দুইবারে পাঁচ পাঁচ করে)দশ ওয়াক্ত কম করে দিলেন। অত:পর আমি আবার মূসার নিকট পৌছালাম,তিনি পূর্বের ন্যায় পরামর্শই আমাকে দিলেন। আমি,পরওয়ারদেগারের দরবারে ফিরে গেলাম এইবারও (ঐরূপ)দশ ওয়াক্ত কম করে দিলেন। পুনরায় মূসার নিকট পৌছালে তিনি আমাকে এইবারও সেই পরামর্শই দিলেন। আমি পরওয়ারদেগারের দরবারে ফিরে গেলাম এবং (পূর্বের ন্যায়) দশ ওয়াক্ত কম করে দিলেন । এইবারও মূসা (আ:)-র নিকট পৌছালে পর তিনি আমাকে পূর্বের ন্যায় পরামর্শ দিলেন। আমি পরওয়ারদেগারের দরবারে ফিরে গেলাম, এইবার আমার জন্য প্রতি দিন পাঁচ ওয়াক্ত নির্দিষ্ট করে দেওয়া হল । এইবারও মূসার নিকট পৌছালে পর আমাকে তিনি জিজ্ঞাসা করলেন, কি আদেশ লাভ করেছেন? আমি বললাম, প্রতিদিন পাঁচ ওয়াক্ত নামাযের আদেশ প্রদান করা হয়েছে। মূসা বললেন, আপনার উম্মত প্রতিদিন পাঁচ ওয়াক্ত নামাযেরও পাবন্দী করতে পারবে না। আমি আপনার পুর্বেই সাধারণ মানুষের স্বাভাব সম্পর্কে অভিজ্ঞতা লাভ করেছি এবং বনী ইস্রাঈলগণকে অনেক পরীক্ষা করেছি। আপনি আবার পরওয়ারদেগারের দরবারে ফিরে আরও কম করার আবেদন জানান। হযরত  বলেন, আমি মুসাকে বললাম, পরওয়ারদেগারের দরবারে অনেক বার আসা-যাওয়া করেছি; এখন আবার যাইতে লজ্জা বোধ হয়, আর যাব না বরং পাঁচ ওয়াক্তের উপরই সন্তুষ্ট থাকলাম এবং তা বরণ করে নিলাম। হযরত  বলেন, অতপর যখন আমি ফেরার পথে অগ্রসর হলাম তখন আল্লাহ তাআলার তরফ হতে একটি ঘোষণা জারি করা হল-(বান্দাদের প্রাপ্য সওয়াবের দিক দিয়ে) “আমার নির্ধারিত সংখ্যা (পঞ্চাশ) বাকী রাখিলাম, (আমার পক্ষে আমার বাক্য অপরিবর্তিতই থাকবে) অবশ্য কর্মক্ষেত্রে বান্দাদের পক্ষে সহজ ও কম করে দিলাম । (অর্থাৎ কর্মক্ষেত্রে পাঁচ ওয়াক্ত থাকল, কিন্তু সওয়াবের দিক দিয়ে পাঁচই পঞ্চাশ গণ্য হবে।) প্রতিটি নেক আমলে দশ ণ্ডণ সওয়াব দান করব।”
ফলাফল
মেরাজের ফলে মুসলমানদের জন্য দৈনিক পাঁচবার পাঁচটি নির্দিষ্ট সময়ে নামায আদায় করা ফরজ হয়।
ইব্রাহিমীয় মেরাজ
ইসলাম ধর্মমতে, ঐশ্বিক সান্নিধ্যের ঘটনা ঘটেছিল ইব্রাহিম(আ:) এবং মুসার(আ:) ক্ষেত্রেও ।
তনসুখ কাপড়
তনসুখ কাপড় ছিল সূক্ষ্ম সূতির কাপড়, যা মূলত মধ্যযুগীয় ভারতে মেয়েদের পোশাকের জন্য ব্যবহৃত হত, তনসুখ আইন-ই-আকবরীতে স্পষ্টভাবে উল্লিখিত সাতটি কাপড়ের মধ্যে একটি (খাসা, সালু, ডরিয়া, বাফতা, দুপট্ট, এবং পাঁচতোলিয়া)। তনসুখ ও বাফতার তৈরি বিষয়টি কবি ভিখারী দাস উল্লেখ করেছেন। তনসুখ ছিল অন্য একধরনের মসলিনের সাথে বোনা একটি খুব নরম এবং সূক্ষ্ম টেক্সচারযুক্ত কাপড়।
লাইলাতুল মেরাজ
ভিন্ন মত
কোনো কোনো ইসলামী চিন্তাবিদের মতে, এটা দৈহিক নয়, বরং ছিল আত্মিক আরোহণ— মুহাম্মদের স্ত্রী আয়েশা (রা:)এবং আবু সুফিয়ান (রা:)এই মতে বিশ্বাসী ছিলেন বলা হয়। অনেক আলেমগণের মতে, হযরত আয়েশা রা.-এর থেকে যে কথা বর্ণনা করা হয় তা সত্য নয়। বর্ণনাটির সনদ অনির্ভরযোগ্য।
তনসুখ কাপড়
ব্যুৎপত্তি
'তনসুখ' মানে হিন্দি ভাষায় যা দেহকে সান্ত্বনা দেয়। "দেহের প্রতি সন্তুষ্টিজনক"।
লাইলাতুল মেরাজ
ভিন্ন মত
মেরাজের ঘটনা ইসলামে যথেষ্ট অর্থবহ তবুও মেরাজ উপলক্ষে বিশেষ রাত উৎযাপনের নিয়মকে ইসলামী চিন্তাবিদগণ গ্রহণ করেন না; অধিকাংশ ইসলামিক স্কলার মিরাজ রজনী উপলক্ষে শরীয়ত সম্মত যেকোন ইবাদাত করার ব্যাপারে মত দিয়েছেন এবং উত্তম বলেছেন।
তনসুখ কাপড়
ইতিহাস
আইন-ই-আকবরী এবং সমসাময়িক হিন্দি লেখকগণ তনসুখ এবং খাসা, বাফতা, সালু, দরিয়া, দুপট্ট, এবং পাঁচতোলিয়াকে তাদের সময়ের উল্লেখযোগ্য কাপড় হিসাবে উল্লেখ করেছিলেন।  বিশেষ কিছু উদ্ধৃতি যেমন চিড়া, ফেন্টা গঙ্গাজল কাপড়, তনসুখ, শাড়ি, লেহেঙ্গা, ঘাগড়া ইত্যাদি মুঘল পোশাকগুলিতে এই কাপড়ের ব্যবহারকে বোঝায়।
উপাদান এবং জমিন
তনসুখ সূক্ষ্ম সুতি সুতোর তৈরি, কাপড়ের জমিনটি খুব নরম এবং সূক্ষ্ম ছিল।
ব্যবহার
তনসুখ ছিল সুতির তৈরি নরম কাপড় এবং এটি নারীদের পোশাক (অ্যাঙ্গিয়া, কাঞ্চুকিস), শাড়ি, স্কার্টের মতো ব্যবহৃত হত। তনসুখের তৈরি পোশাকগুলি বাইরের এবং অভ্যন্তরীণ উভয় পোশাকের জন্যই উপযুক্ত।
অক্সালিক অ্যাসিড
অক্সালিক অ্যাসিড একটি জৈব যৌগ এর রাসায়নিক সংকেত C2H2O4। এটি সাদা স্ফটিকাকার শক্ত পদার্থ এবং পানিতে বর্ণহীন দ্রবণ তৈরি করে। এটির গাঠনিক সংকেত HOOCCOOH, এটি সাধারণ ডাইকার্বক্সিলিক অ্যাসিডের শ্রেণিবিন্যাসকে প্রতিফলিত করে।
এর অ্যাসিড শক্তিমান অ্যাসিটিক অ্যাসিডের চেয়ে অনেক বেশি। অক্সালিক অ্যাসিড হল একটি বিজারক এবং এর কনজুগেট ক্ষার অক্সালেট নামে পরিচিত যা ধাতব ক্যাটায়নের জন্য একটি চিলেটিং এজেন্ট। সাধারণত অক্সালিক অ্যাসিড ডাইহাইড্রেট হিসাবে দেখা যায় এর সংকেত C2H2O4·2H2O।
এটি অনেক খাদ্যে প্রাকৃতিকভাবে পাওয়া যায়, তবে অধিক মাত্রায় অক্সালিক অ্যাসিড গ্রহণ বা দীর্ঘাদিন ত্বকের সংস্পর্শে আসলে তা বিপজ্জনক হতে পারে।
এর নামকরণের উৎস হলো প্রথমদিকের পর্যবেক্ষকগণ সাধারণভাবে কাঠ-সোরেল হিসাবে পরিচিত অক্সালিস গণের সপুষ্পক উদ্ভিদ থেকে অক্সালিক অ্যাসিড আহরণ করেন।
ইতিহাস
সর্বপ্রথম ১৭৪৫ সালে উদ্ভিদ থেকে অক্সালিক অ্যাসিড (ক্র্যাব অ্যাসিড) এর লবণ প্রস্তুতপ্রণালী উদ্ভাবিত হয়, সেসময় ডাচ উদ্ভিদবিজ্ঞানী এবং চিকিৎসক হারম্যান বোয়েরহাভে সোরেল থেকে লবণ সংশ্লেষণ করেন। ১৭৭৩ সালে সুইজারল্যান্ডের ফ্রিবার্গের ফ্রাঙ্কোইস পিয়েরে স্যাভারি তার লবণের সাথে সোরেল থেকে প্রাপ্ত অক্সালিক অ্যাসিডের লবণ থেকে অক্সালিক অ্যাসিড প্রথক করেন।
১৮২৪ সালে জার্মান রসায়নবিদ ফ্রেডরিখ ভোলার জলীয় দ্রবণে অ্যামোনিয়ার সাথে সায়ানোজেন এর বিক্রিয়া ঘটিয়ে অক্সালিক অ্যাসিড তৈরি করেন। এই পরীক্ষাটি কোনও প্রাকৃতিক পণ্যের প্রথম সংশ্লেষণের ঘটনার উদাহরণ।
প্রস্তুতি
সাধারণত ভ্যানাডিয়াম পেন্টক্সাইডের উপস্থিতিতে নাইট্রিক অ্যাসিড বা বায়ু ব্যবহার করে কার্বোহাইড্রেট বা গ্লুকোজ এর জারণ এর মাধ্যমে অক্সালিক অ্যাসিড (ক্র্যাব অ্যাসিড) তৈরি করা হয়। গ্লাইকলিক অ্যাসিড এবং ইথিলিন গ্লাইকল সহ বিভিন্ন ধরনের পূর্ববর্তী ব্যবহার করা হয়। নতুন পদ্ধতিতে অ্যালকোহলের অক্সিডেটিভ কার্বনিলেশন দ্বারা অক্সালিক অ্যাসিডের ডাইএস্টার প্রস্তুত করা হয়:
পরে এই ডাইএস্টারসমূহকে হাইড্রোলাইজড করে অক্সালিক অ্যাসিডে প্রস্তুত করা হয়। প্রতি বছর প্রায় ১,২০,০০০ টন অক্সালিক অ্যাসিড উৎদিত হয়।
ঐতিহাসিকভাবে একচেটিয়াভাবে কাঠের গুঁড়োতে সোডিয়াম বা পটাসিয়াম হাইড্রোক্সাইডের মতো কাস্টিক ব্যবহার করে অক্সালিক অ্যাসিড পাওয়া যায়। সোডিয়াম ফর্মেটের পাইরোলাইসিস করে (প্রান্তিকভাবে কার্বন মনোক্সাইড থেকে প্রস্তুত) সোডিয়াম অক্সালেট তৈরি করা হয় যা থেকে সহজেই অক্সালিক অ্যাসিড প্রস্তুত করা যায়।
পরীক্ষাগার পদ্ধতি
যদিও এটি সহজেই কিনতে পাওয়া যায় তবে পরীক্ষাগারে অল্প পরিমাণ ভ্যানডিয়াম পেন্টোক্সাইড অনুঘটক এর উপস্থিতিতে নাইট্রিক অ্যাসিড ব্যবহার করে সুক্রোজকে জারণ করে অক্সালিক অ্যাসিড তৈরি করা যায়।
কঠিন সোদককে তাপ বা অ্যাজিওট্রপিক পাতন দ্বারা শুষ্ক করা যায়।
নেদারল্যান্ডে উদ্ভাবিত একটি পদ্ধতিতে তামার যৌগ দ্বারা ইলেক্ট্রোলাইসিস করে অক্সালিক অ্যাসিডে কার্বন ডাই অক্সাইড এর পরিমাণ হ্রাস করা যায়; এই রূপান্তরে অক্সালিক অ্যাসিড তৈরির জন্য ফিডস্টক হিসাবে কার্বন ডাই অক্সাইড ব্যবহার করা হয়।
গঠন
অনাদ্র্র অক্সালিক অ্যাসিড দুটি পলিমর্ফ হিসাবে পাওয়া যায়; একটিতে হাইড্রোজেন-বন্ধনের ফলে শৃঙ্খলের ন্যায় গঠন তৈরি হয় অন্যদিকে হাইড্রোজেন বন্ধন পাতের ন্যায় গঠন তৈরি করে। যেহেতু অনাদ্র্র উপাদান অ্যাসিডিক এবং হাইড্রোফিলিক (পানি সন্ধানী) উভয় ধরনের তাই এটি এস্টারিফিকেশনে ব্যবহৃত হয়।
বিক্রিয়া
অক্সালিক অ্যাসিড কার্বক্সিলিক অ্যাসিড হওয়া সত্ত্বেও তুলনামূলকভাবে এটি শক্তিশালী অ্যাসিড::
অক্সালিক অ্যাসিড অন্যান্য কার্বক্সিলিক অ্যাসিডের মতো অনেক বিক্রিয়ায় অংশ গ্রহণ করে। এটি ডাইমিথাইল অক্সালেট ((m.p. )) এর মতো এস্টার গঠন করে। এটি অক্সাইল ক্লোরাইড নামে একটি ক্লোরাইড অ্যাসিড গঠন করে।
অক্সালিক অ্যাসিডের কনজুগেট ক্ষার অক্সালেট ধাতব আয়নের জন্য একটি উৎকৃষ্ট লিগ্যান্ড যেমন ড্রাগ অক্সালিপ্ল্যাটিন।
অক্সালিক অ্যাসিড এবং অক্সালেটগুলিকে অটোক্যাটালাইটিক বিক্রিয়ায় পারম্যাঙ্গানেট দ্বারা জারণ ঘটানো যায়।
জৈব সংশ্লেষণ
অক্সালেটের এনজাইম-মধ্যস্থতা গঠনের জন্য কমপক্ষে দুটি পদ্ধতি বিদ্যমান। একটি পদ্ধতি হল ক্রেবস সাইট্রিক অ্যাসিড চক্রের একটি উপাদান অক্সালোএসিটেট অক্সালোএসিটাস এনজাইম দ্বারা অক্সালেট এবং অ্যাসিটিক এসিডকে আর্দ্র বিশ্লেষণ করে: এটি ইথিলিন গ্লাইকলের বিপাকের ফলে গ্লাইকলিক অ্যাসিডের ডিহাইড্রোজেনেশন দ্বারাও উৎপাদিত হয়।
খাদ্য এবং উদ্ভিদের মধ্যে সংঘটন
কিডনি পাথরের সবচেয়ে সাধারণ উপাদান হলো ক্যালসিয়াম অক্সালেট। প্রথমদিকের গবেষকগণ সোরেল বৃক্ষ (অক্সালিস) থেকে অক্সালিক অ্যাসিড পৃথক করেন। পালং শাক পরিবারের সদস্য এবং ব্রাসিকাস (বাঁধাকপি, ব্রকলি, ব্রাসেলস স্প্রাউটস) এ সোরেল এবং পার্সলের মতো আম্বেলিফারে অক্সালেট এর পরিমাণ বেশি থাকে। রুবার্বের পাতায় প্রায় ০.৫% অক্সালিক অ্যাসিড থাকে এবং জ্যাক-ইন-দ্য পুলপিট (আরিসেমা ট্রাইফিলিয়াম) এ ক্যালসিয়াম অক্সালেট স্ফটিক পাওয়া যায়। একইভাবে একটি সাধারণ আলংকারিক দ্রাক্ষালতা ভার্জিনিয়া লতার ফলে অক্সালিক অ্যাসিডের পাশাপাশি অক্সালেট স্ফটিক র‌্যাফাইড আকারে উৎপাদিত হয়। ব্যাকটিরিয়া কার্বোহাইড্রেটের জারণ থেকে অক্সালেট উৎপাদন করে।
ফেনেষ্ট্রারিয়া গণের উদ্ভিদসমূহ স্ফটিকাকার অক্সালিক অ্যাসিড থেকে অপটিকাল ফাইবার তৈরি করে যার দ্বারা ভূগর্ভস্থ সালোকসংশ্লিষ্ট স্থানে আলো প্রেরণ করে।
স্টারফ্রুট নামে পরিচিত কামরাঙায় ক্যারামবক্সিনের পাশাপাশি অক্সালিক অ্যাসিডও রয়েছে। লেবুবর্গের ফলের রসে অল্প পরিমাণে অক্সালিক অ্যাসিড থাকে। জৈব কৃষিপদ্ধতিতে উৎপাদিত লেবুবর্গের ফলগুলিতে প্রচলিত পদ্ধতিতে উৎপাদিত ফলের তুলনায় কম অক্সালিক অ্যাসিড থাকে।
কিছু কিছু চুনাপাথর এবং মার্বেল মূর্তি ও স্মৃতিসৌধতে প্রাকৃতিকভাবে ক্যালসিয়াম অক্সালেটের সবুজ আবরণ গঠিত হয় যা লাইকেন বা অন্যান্য অণুজীব দ্বারা লুক্কায়িত অক্সালিক অ্যাসিডযুক্ত কার্বনেট পাথরের রাসায়নিক বিক্রিয়ায় তৈরি হতে পারে।
ছত্রাক দ্বারা উৎপাদন
অনেক মৃত্তিকা ছত্রাকের প্রজাতি অক্সালিক অ্যাসিড নিঃসরণ করে, যার ফলে ধাতব ক্যাটায়নের দ্রাব্যতা বৃদ্ধি পায়, নির্দিষ্ট মাটির পুষ্টির সহজলভ্যতা বৃদ্ধি পায় এবং এদের কারণে ক্যালসিয়াম অক্সালেট স্ফটিক গঠিত হতে পারে।